# בן-חצב סתווני

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

בן חצב סתווני
מיון מדעי
ממלכה: | צומח
מערכה: | בעלי פרחים
מחלקה: | חד פסיגיים
סדרה: | שושנאים
משפחה: | שושניים
סוג: | בן-חצב
מין: | בן חצב סתווני
שם מדעי
Scilla autmnalis

בן חצב סתווי (שם מדעי: Scilla autmnalis) הוא גיאופיט ממשפחת השושניים, (שמו העממי: פעמוני-גשם) אשר פורח בסתיו פעמיים באותה השנה : פעם אחת לפני בוא הגשם ופעם שניה לאחר ירידת הגשם.

בן חצב סתווני הוא בעל 2 תפרחות שגובהן כ-10 - 15 ס"מ, אשר פורחות בחודשים אוקטובר-נובמבר בהפרש של כחודשיים זו אחרי זו. בכל תפרחת פורחים כ-12 ויותר פרחים. קוטרו של כל פרח פתוח הוא 5 - 7 מ"מ. כל פרח הינו בעל 6 עלי עטיף בצבע סגול בהיר ו-6 אבקנים, שהמאביקים שלהם בצבע סגול כהה. הפרחים מואבקים על ידי חרקים. האורך של העוקץ גדול פי 2 מאורך הפרח, ולאחר ההפריה הוא מוסיף להתארך.

הפרי הוא הלקט, והזרעים מבשילים כבר לפני בוא הגשם. הזרעים הינם שחורים כדוריים וקטנים.

בבסיס הצמח ישנה שושנה של עלים, כשרוחב כל עלה קטן מ 5 מ"מ ואורכו כ- 5-7 ס"מ. הבצל קטן (15 - 25 מ"מ), חדירתו בקרקע כ- 2-5 ס"מ, בעל קליפות יבשות - הקליפות החיצוניות חומות והקליפות הפנימיות לבנבנות מנומרות בנקודות לבנות בהירות. הקליפות מכילות חומרים דביקים. הבצל מוגן מפני בעלי חיים על ידי רעלים המצויים בתוך הקליפות בינהם הגליקוזידים שמשפיעים על הלב וכן חומרים הגורמים לגירוד. חומרים אלו בתוספת גבישי אוקסלט-הסידן (הנקודות הלבנות הבהירות שעל הקליפות הפנימיות), הפוצעים את המעי של בעל החיים האוכל ומגבירים את חדירת הרעל לגוף, מגינים על הבצל ומרחיקים את בעלי החיים.

תפוצתו של בן החצב הסתווי היא באיזור הים תיכוני. בארץ גדל בן החצב בחבל הים תיכוני והוא חודר גם לאיזור החרמון, ספר המדבר והר הנגב. (האיזור האירנו-טורני).

גדל בתוך סדקים וכיסי קרקע על סלעי גיר קשים ובסמוך להם. אפשר גם למוצאו בשולי דשאים ומקומות ישוב.

## [עריכה] קישורים חיצוניים

- פרופ' אבי שמידע, "בן-חצב סתווני", באתר רשות הטבע והגנים

מקור: http://he.wikipedia.org../../../%D7%91/%D7%9F/-/%D7%91%D7%9F-%D7%97%D7%A6%D7%91_%D7%A1%D7%AA%D7%95%D7%95%D7%A0%D7%99.html

קטגוריות: פרחים | שושניים | צמחי ארץ ישראל

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש